भ्रष्टाचार : अब मोंटेक लिखेंगे मायावती को चिट्ठी  
योजना आयोग के उपाध्यक्ष मोंटेक सिंह अहलूवालिया बुंदेलखंड विशेष पैकेज के तहत चल रही योजनाओं का जायज़ा लेने गए हैं।
महात्मा गांधी राष्ट्रीय ग्रामीण रोज़गार गारंटी योजना के बाद अब केन्द्र सरकार बुंदेलखंड को दिए गए विशेष पैकेज को लेकर भी मायावती सरकार को घेरने की तैयारी कर रही है।  योजना आयोग के उपाध्यक्ष मोंटेक सिंह अहलूवालिया बुंदेलखंड विशेष पैकेज के तहत चल रही योजनाओं का जायज़ा लेने गए हैं। वहां योजनाओं के काम में बड़े पैमाने पर लापरवाही और पैसों के घालमेल को देखकर वो हैरान रह गए।  कई काम तो सिर्फ़ कागज़ों पर निपटा दिए गए। कई सड़कें कागज़ों पर तो बन गईं लेकिन जब योजना आयोग की टीम मौके पर पहुंची तो मामूली मिट्टी और गिट्टी के सिवा कुछ नहीं मिला।  योजना आयोग की टीम पूरे मामले की जांच के बाद रिपोर्ट तैयार करेगी। मोंटेक इस रिपोर्ट के साथ यूपी की मुख्यमंत्री मायावती को चिट्ठी लिखकर दोषियों के खिलाफ़ कार्रवाई के लिए कहेंगे।  वहीं कुछ लोग यूपी चुनावों से ठीक पहले योजना आयोग के इस दौरे को कांग्रेस की सियासी चाल बता रहे हैं।